ટાઈમ્સ ઑફ ઈન્ડિયાને રાશિદ ખાને કહ્યું કે, ‘જ્યારે હું ટીમ બસમાં ચઢી રહ્યો હતો ત્યારે મારા એક મિત્રએ એક ટ્વીટનો સ્ક્રીનશોટ મોકલ્યો જે સચિને લખ્યું હતું. ટ્વીટ જોઈને હું હેરાન થઈ ગયો અને 1-2 કલાક સુધી વિચારતો જ રહ્યો કે શું જવાબ આપું. બાદમાં મેં રિપ્લાય આપ્યો.’ રાશિદે કહ્યું કે, ‘મને લાગે છે કે આખા અફઘાનિસ્તાને સચિનનું ટ્વીટ જોયું હશે. અફઘાનિસ્તાનમાં સચિન સર બહુ ફેમસ છે અને તેમણે મારાં આટલાં બધાં વખાણ કર્યાં તે જોઈને સૌકોઈ હેરાન છે. એમનાં એવાં નિવેદનો યુવાનોને પ્રેરણા આપે છે.’